
Dduw’r heddwch,
rwyt wedi ein galw i wneud heddwch a’n gilydd,
gweddiwn am y grym i fod yn addfwyn,
y cryfder i faddau,
y gostyngeiddrwydd i edifarhau,
yr amynedd i ddeall,
a’r dewrder i dderbyn y canlyniadau
o ddal gafael yn yr hyn y credwn sy’n iawn.

Bydded i ni ymddired yng ngallu daioni i drechu drygioni
a grym cariad i orchfygu casineb.

Gweddiwn am y weledigaeth a’r ffydd i gredu mewn byd wedi ei rhyddhau o drais.
Byd newydd lle na fydd ofn yn gyrru pobl i gyflawni anghyfiawnder
na hunanoldeb yn gwneud i eraill ddioddef.

Helpa ni i gysegru ein bywyd a’n hewyllys a’n hegni 
i’r dasg o greu heddwch,
i rannu caredigrwydd, 
tosturi a gobaith,
pob cyfle a gawn
Gweddiwn am yr ysbrydoliaeth a’r nerth i fod yr hyn 
y cawsom ein creu i fod.

Dduw’r heddwch,
fe anfonaist dy fab Iesu, 
yn Dywysog Tangnefedd
ac i fod yn heddwch i ni,
gwranda ein gweddïau
yn ei enw Ef. Amen.
 

[bookmark: cysill]

